तलाश

* हिन्दी

**तलाश** 'भास्कर बोस' का दूसरा एपिसोड है।

## सारांश

### भाग १

जब किसी होने वाली रानी के महल से एक अँगूठी चोरी हो जाता है, सब कुछ बिखर जाता है। भास्कर और बिकेश मामले में जासूसी करके अँगूठी का पता लगा लेते हैं, पर ये ज़रा घुमावदार है। अब क्या होगा? जानने के लिए सुनिए।

### भाग २

भास्कर केस को सुलझाता है पर उसे एहसास होता है कि उन्हें पूरा सच नहीं दिखा है। क्या वो हीरा असली है या नकली? चोर कौन है? क्या ये कोई पारिवारिक श्राप है? जानने के लिए तलाश - भाग २ सुनें।

## कहानी

### भाग १

राजकुमारी जया सिंह के राज्याभिषेक का उत्सव है। उसके दीवान उसे बुलाकर शराब माँगने जाते हैं और एक ग्लास ले लेते हैं। जया अपना स्पीच शुरू करती है, और अचानक बिजली की कटौती हो जाती है। बिजली वापस लाई जाती है और अचानक जया को एहसास होता है कि उसकी उँगली से उसकी अँगूठी गायब है। महल के दरवाज़े बंद कर दिए जाते हैं और राजकुमारी जाँच का आदेश देती है। केस को सुलझाने के लिए भास्कर और बिकेश को बुलाया जाता है।

दोनों महल में पहुँचते हैं और वहाँ के प्रबंधक से मिलते हैं। उनके बातचीत के बीच आकर जया कहती है कि अँगूठी उनके परिवार के मान के प्रतिक है, और उसे वहाँ की सुरक्षा दल ही ढूँढ लेगी। राजकुमारी के जाने के बाद दोनों इवेंट के सुरक्षा के प्रबंधक मिस्टर रंजीत से मिलने जाते हैं, जो उन्हें यह बताता है कि वहाँ का होटल राजमाता प्रभादेवी, राजकुमारी जया की माँ, से उधार पर लिया हुआ है क्योंकि राजनगरियों को हराने के बाद विजयनगरी परिवार के पास पैसों का कोई स्थायी स्रोत नहीं है और इसलिए महल को होटल में बदल दिया गया है। फिर दोनों पता लगाते हैं कि अँगूठी असल में राजनगरी का हुआ करता था, लेकिन जंग जीतने के बाद उसे विजयनगरी ने छीन लिया था, और अब राजनगरी परिवार से कोई इसका बदला लेना चाहता है।

भास्कर बिकेश से सबको हॉल में बुलावाता है, और राजकुमारी से कहता है कि किसी ने गुलाबी रंग के हीरे की अँगूठी को उतारकर गुलाबी शराब के ग्लास में डाल दिया और मौका मिलते ही उसे उठा लिया क्योंकि हॉल की कोई भी चीज़ वहाँ से बाहर नहीं जाती। लेकिन भास्कर यह भी बताता है कि वह हीरा नकली है।

### भाग २

भास्कर को राजकुमारी द्वारा नाश्ते में बुलाया जाता और राजकुमारी प्रकट करती है कि "उन्हें वह अँगूठी किसी भी कीमत पर चाहिए।" भास्कर राजमाता प्रभादेवी से मिलने की माँग करता है, पर जया इसकी खिचखिचाते हुए अनुमति देती है क्योंकि उनके हिसाब से राजमाता की बूढ़ी होने के कारण उनकी याद्दाश काफी कमज़ोर हो चुकी है, और उन्हें कुछ याद नहीं रहेगा। दोपहर के भोजन के बाद भास्कर, बिकेश और जया प्रभादेवी से मिलने जाते हैं और उनके मानसिक अवस्था को स्थिर करते हुए भास्कर उनसे अँगूठी के बारे में पूछता है। जया उन्हें कमरे से बाहर ले जाने की कोशिश करती है पर भास्कर ज़िद करके ठहरता है। वह राजनगरी से होने का नाटक करता है और राजमाता खुलासा करती है कि "हीरा महाराज के पेट में" है।

रंजीत दीवान साहब और उसके खूफ़िए दल को नकली हीरा चुराने के लिए डाँट रहा होता है और दीवान साहब बहाने देता है जो काम नहीं करते। रंजीत होटल को उधार पर लेने और होटल के प्रबंधक बनने का असली कारण वह अँगूठी बताता है और अपने आप को खुशकिस्मत मानता है कि उसने नकली हीरे को बेचने की कोशिश नहीं की। भास्कर महल की पाइप से चढ़के राजमाता प्रभादेवी के कमरे तक पहुँचता है जबकि बिकेश आस-पास निगरानी रखता है। उनके कमरे में जाते ही वह महाराज धर्मेंद्र सिंह का रूप लेकर प्रभादेवी से यह बात निकलवाता है कि खज़ाना "सिर्फ शूरवीरों को ही मिलता है।" भास्कर सबको वापस हॉल में बुलाकर कहता है कि अँगूठी के पीछे कुल तीन चोर पड़े हैं और उस समय का एक टेप रिकॉर्डिंग चलाता है जब रंजीत सबको डाँट रहा था। फिर वह इस बात का खुलासा करता है कि अँगूठी को राजकुमारी के हाथ से निकलकर शराब के ग्लास में डालने वाली राजकुमारी खुद ही थी क्योंकि राजमाता नहीं चाहती थी कि अँगूठी किसी और के हाथों लगे। उसके बाद भास्कर राजमाता प्रभादेवी को तीसरा चोर बताती है क्योंकि उन्होंने "चालीस साल पहले ही अँगूठी से असली हीरा निकलवाकर नकली हीरा लगा दिया था।"

भास्कर महाराजा धर्मेंद्र सिंह के चित्र को खोलकर अँगूठी निकाल लेता है, और रंजीत और जया को गिरफ़्तार कर लिया जाता है।

## पात्र

* राजकुमारी जया
* सूज़ी
* दीवान
* रंजीत
* भास्कर बोस
* बिकेश दास
* राजमाता प्रभादेवी
* राजा धर्मेंद्र सिंह (उल्लेख)

## कास्ट

* मंत्र मुग्ध
* शादाब हाश्मी
* केतकी थट्टे
* अनामिका तिवारी
* जयवर्धन वर्मा
* पार्थ अकेरकर
* कुणाल शर्मा
* सनी घनशानि
* रिया दिप्सी
* कुणाल राजू